title: 2010/322/CFSP: 2010 m. birželio 8 d. Tarybos sprendimas 2010/322/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO, ir pratęsiamas jų galiojimo terminas

text:
11.6.2010

               LT

               Europos Sąjungos oficialusis leidinys

               L 145/13

         TARYBOS SPRENDIMAS 2010/322/BUSP
   2010 m. birželio 8 d.
   kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (1), EULEX KOSOVO, ir pratęsiamas jų galiojimo terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 43 straipsnio 2 dalį,
   kadangi:

               (1)

               2008 m. vasario 4 d. Taryba priėmė Bendruosius veiksmus 2008/124/BUSP (2). Šie bendrieji veiksmai taikomi iki 2010 m. birželio 14 d.

               (2)

               2009 m. birželio 9 d. Taryba priėmė Bendruosius veiksmus 2009/445/BUSP (3), kuriais buvo iš dalies pakeisti Bendrieji veiksmai 2008/124/BUSP, padidinant orientacinę finansavimo sumą su misija susijusioms išlaidoms padengti, kol baigs galioti Bendrieji veiksmai 2008/124/BUSP.

               (3)

               2010 m. gegužės 28 d. Politinis ir saugumo komitetas rekomendavo pratęsti Bendrųjų veiksmų 2008/124/BUSP galiojimo terminą dvejiems metams ir pratęsti 265 000 000 EUR orientacinės finansavimo sumos galiojimo terminą iki 2010 m. spalio 14 d.

               (4)

               EULEX KOSOVO pavaldumo ir kontrolės struktūra neturėtų daryti poveikio misijos vadovo sutartiniams įsipareigojimams Europos Komisijai dėl misijos biudžeto vykdymo.

               (5)

               EULEX KOSOVO bus vykdoma sąlygomis, kai padėtis gali pablogėti ir galėtų pakenkti bendros užsienio ir saugumo politikos tikslams, nustatytiems Sutarties 21 straipsnyje.

               (6)

               Todėl reikėtų atitinkamai iš dalies pakeisti Bendruosius veiksmus 2008/124/BUSP,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2008/124/BUSP iš dalies keičiami taip:

               1.

               7 straipsnio 2 dalis pakeičiama taip:
               „2.   Civilinės operacijos vadas, kurio politinę kontrolę vykdo ir kurio veiklos strategiją nustato Politinis ir saugumo komitetas (PSK) bendrai vadovaujant Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis), strateginiu lygiu vadovauja EULEX KOSOVO ir vykdo jos kontrolę.“;

               2.

               9 straipsnio 3, 4 ir 5 dalys pakeičiamos taip:
               „3.   Jeigu valstybių narių komandiruoti darbuotojai reikiamų funkcijų įvykdyti negali, prireikus EULEX KOSOVO pagal sutartį taip pat gali įdarbinti tarptautinius civilius darbuotojus ir vietos darbuotojus. Išskirtiniais atvejais, kai tai tinkamai pagrįsta, nesant tinkamų pareiškimų iš valstybių narių, prireikus pagal sutartį gali būti įdarbinami dalyvaujančiųjų trečiųjų valstybių piliečiai.
               4.   Visi personalo nariai atlieka savo pareigas ir veikia vadovaudamiesi misijos interesais. Visi personalo nariai laikosi saugumo principų ir būtiniausių standartų, nustatytų 2001 m. kovo 19 d. Tarybos sprendimu 2001/264/EB dėl Tarybos saugumo nuostatų patvirtinimo (4).

               3.

               11 straipsnio 2, 3 ir 4 dalys pakeičiamos taip:
               „2.   Tarybos ir vyriausiojo įgaliotinio atsakomybe PSK vykdo EULEX KOSOVO politinę kontrolę ir strateginį vadovavimą jai.
               3.   Kaip nustatyta ir 7 straipsnyje, civilinės operacijos vadas, kurio politinę kontrolę vykdo ir kurio veiklos strategiją nustato PSK, bendrai vadovaujant vyriausiajam įgaliotiniui, yra EULEX KOSOVO vadas strateginiu lygiu ir vykdydamas šias pareigas duoda nurodymus misijos vadovui, teikia jam konsultacijas ir techninę paramą.
               4.   Civilinės operacijos vadas atsiskaito Tarybai per vyriausiąjį įgaliotinį.“

               4.

               12 straipsnio 1 ir 2 dalys pakeičiamos taip:
               „1.   Tarybos ir vyriausiojo įgaliotinio atsakomybe PSK vykdo EULEX KOSOVO politinę kontrolę ir strateginį vadovavimą jai.
               2.   Taryba šiais bendraisiais veiksmais įgalioja PSK priimti šiuo tikslu atitinkamus sprendimus pagal Sutarties 38 straipsnio trečią pastraipą. Šis įgaliojimas apima įgaliojimus iš dalies keisti OPLAN ir pavaldumo tvarką. Jis taip pat apima įgaliojimus priimti vėlesnius sprendimus dėl misijos vadovo paskyrimo. Taryba, atsižvelgdama į vyriausiojo įgaliotinio rekomendaciją, priima sprendimus dėl EULEX KOSOVO tikslų ir nutraukimo.“

               5.

               13 straipsnio 4 dalis pakeičiama taip:
               „4.   Išsami trečiųjų valstybių dalyvavimo tvarka nustatoma susitarimu, kuris turi būti sudarytas pagal Sutarties 37 straipsnį ir Sutarties dėl Europos Sąjungos veikimo 218 straipsnį. Jei ES ir trečioji valstybė sudaro susitarimą, kuriuo nustatomos tokios trečiosios valstybės dalyvavimo ES krizių valdymo operacijose sąlygos, tokio susitarimo nuostatos taikomos vykdant EULEX KOSOVO.“

               6.

               16 straipsnio 1 ir 2 dalys pakeičiamos taip:
               „1.   Orientacinė finansavimo suma, skirta su EULEX KOSOVO susijusioms išlaidoms padengti iki 2010 m. spalio 14 d., yra 265 000 000 EUR.
               Sprendimą dėl orientacinės finansavimo sumos, skirtos vėlesnių EULEX KOSOVO laikotarpių išlaidoms padengti, priima Taryba.
               2.   Visos išlaidos tvarkomos pagal ES bendrajam biudžetui taikomas taisykles ir procedūras.“

               7.

               17 straipsnis išbraukiamas.

               8.

               18 straipsnis pakeičiamas taip:
               „18 straipsnis
               Įslaptintos informacijos teikimas
               1.   Vyriausiasis įgaliotinis įgaliojamas pagal Sprendimą 2001/264/EB teikti Jungtinėms Tautoms, NATO/KFOR ir kitoms trečiosioms šalims, susijusioms su šiais bendraisiais veiksmais, EULEX KOSOVO tikslais parengtą ES įslaptintą informaciją ir dokumentus, pažymėtus atitinkamo, ne aukštesnio nei kiekvienai iš jų yra numatyta, lygio slaptumo žyma. Siekiant palengvinti šį procesą, sudaromi vietiniai techninio pobūdžio susitarimai.
               2.   Vadovaujantis Sprendimu 2001/264/EB, atsiradus konkrečioms ir su veikla susijusioms neatidėliotinoms reikmėms, vyriausiasis įgaliotinis taip pat įgaliojamas teikti kompetentingoms vietos valdžios institucijoms EULEX KOSOVO tikslais parengtą ES įslaptintą informaciją ir dokumentus, pažymėtus ne aukštesnio nei „RESTREINT UE“ lygio slaptumo žyma. Visais kitais atvejais tokia informacija ir dokumentai kompetentingoms vietos valdžios institucijoms teikiami tokia tvarka, kuri atitinka tokių institucijų bendradarbiavimo su ES lygį.
               3.   Vyriausiasis įgaliotinis įgaliojamas teikti Jungtinėms Tautoms, NATO/KFOR, kitoms trečiosioms šalims, susijusioms su šiais bendraisiais veiksmais, ir atitinkamoms vietos valdžios institucijoms neįslaptintus ES dokumentus, susijusius su Tarybos svarstymais dėl EULEX KOSOVO, kuriems pagal Tarybos darbo tvarkos taisyklių (5) 6 straipsnio 1 dalį taikomas profesinės paslapties reikalavimas.

               9.

               19 straipsnis pakeičiamas taip:
               „19 straipsnis
               Peržiūra
               Taryba ne vėliau kaip likus 6 mėnesiams iki šių bendrųjų veiksmų galiojimo pabaigos įvertina, ar EULEX KOSOVO turėtų būti pratęsta.“

               10.

               20 straipsnio antra pastraipa pakeičiama taip:
               „Jie nustoja galioti 2012 m. birželio 14 d.“

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. birželio 8 d.

            Tarybos vardu

            Pirmininkė

         E. SALGADO

      (1)  Pagal Jungtinių Tautų Saugumo Tarybos rezoliuciją 1244 (1999).

      (2)  OL L 42, 2008 2 16, p. 92.

      (3)  OL L 148, 2009 6 11, p. 33.

      (4)  OL L 101, 2001 4 11, p. 1.“

      (5)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).“


title: 2013 m. lapkričio 15 d. Tarybos sprendimas 2013/660/BUSP, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)

text:
16.11.2013

               LT

               Europos Sąjungos oficialusis leidinys

               L 306/17

         TARYBOS SPRENDIMAS 2013/660/BUSP
   2013 m. lapkričio 15 d.
   kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. liepos 16 d. Taryba priėmė Sprendimą 2012/389/BUSP (1). Tas sprendimas nustoja galioti 2014 m. liepos 15 d.;

               (2)

               2013 m. liepos 9 d. Taryba priėmė Sprendimą 2013/367/BUSP (2), kuriuo buvo iš dalies pakeistas Sprendimas 2012/389/BUSP ir pratęstas orientacinės finansavimo sumos galiojimo laikotarpis iki 2013 m. lapkričio 15 d.;

               (3)

               Sprendimas 2012/389/BUSP turėtų būti iš dalies pakeistas, tam, kad būtų nustatyta nauja orientacinė finansavimo suma, kurį apimtų laikotarpį nuo 2013 m. lapkričio 16 d. iki 2014 m. liepos 15 d.;

               (4)

               EUCAP NESTOR bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimo 2012/389/BUSP 13 straipsnio 1 dalis pakeičiama taip:

      „1.   Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2012 m. liepos 16 d. iki 2013 m. lapkričio 15 d. padengti, yra 22 880 000 EUR.
      Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2013 m. lapkričio 16 d. iki 2014 m. liepos 15 d., padengti, yra 11 950 000 EUR.“

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. lapkričio 15 d.

            Tarybos vardu

            Pirmininkas

         R. ŠADŽIUS

      (1)  2012 m. liepos 16 d. Tarybos sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 187, 2012 7 17, p. 40).

      (2)  2013 m. liepos 9 d. Tarybos sprendimas 2013/367/BUSP, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 189, 2013 7 10, p. 12).


title: 2005/399/EB, Euratomas: 2005 m. gegužės 23 d. Tarybos sprendimas, dėl Europos ekonomikos ir socialinių reikalų komiteto Ispanijos nario skyrimo

text:
28.5.2005

               LT

               Europos Sąjungos oficialusis leidinys

               L 135/19

      TARYBOS SPRENDIMAS

   2005 m. gegužės 23 d.
   dėl Europos ekonomikos ir socialinių reikalų komiteto Ispanijos nario skyrimo
   (2005/399/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač į jos 167 straipsnį,
   atsižvelgdama į 2002 m. rugsėjo 17 d. Tarybos sprendimą 2002/758/EB, Euratomas dėl Ekonomikos ir socialinių reikalų komiteto narių skyrimo laikotarpiui nuo 2002 m. rugsėjo 21 d. iki 2006 m. rugsėjo 20 d. (1),
   atsižvelgdama į Ispanijos Vyriausybės pasiūlytą kandidatūrą,
   atsižvelgdama į Komisijos nuomonę,
   kadangi:
   dėl Fernando MORALEDA QUÍLEZ atsistatydinimo, apie kurį Tarybai buvo pranešta 2004 m. birželio 3 d., Europos ekonomikos ir socialinių reikalų komiteto nario vieta tapo laisva,
   NUSPRENDĖ:
   Vienintelis straipsnis
   Marcos ALARCÓN ALARCÓN skiriamas Europos ekonomikos ir socialinių reikalų komiteto nariu vietoje Fernando MORALEDA QUÍLEZ likusiam pastarojo asmens kadencijos laikui iki 2006 m. rugsėjo 20 d.

      Priimta Briuselyje, 2005 m. gegužės 23 d.

            Tarybos vardu

            Pirmininkas

         J.-L. SCHILTZ

      (1)  OL L 253, 2002 9 21, p. 9.


title: 1999 m. gruodžio 17 d. Tarybos Sprendimas dėl Europos bendrijos ir Tuniso Respublikos susitarimo pasikeičiant laiškais dėl Tuniso kilmės neapdoroto alyvuogių aliejaus importo į Bendriją priemonių

text:
Svarbus teisinis pranešimas

|

31999D0873

Oficialusis leidinys L 340 , 31/12/1999 p. 0106 - 0106

		Tarybos Sprendimas1999 m. gruodžio 17 d.dėl Europos bendrijos ir Tuniso Respublikos susitarimo pasikeičiant laiškais dėl Tuniso kilmės neapdoroto alyvuogių aliejaus importo į Bendriją priemonių(1999/873/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmąja pastraipa,atsižvelgdama į Komisijos pasiūlymą,kadangi:(1) yra baigtos derybos dėl Europos bendrijos ir Tuniso Respublikos susitarimo pasikeičiant laiškais dėl Tuniso kilmės neapdoroto alyvuogių aliejaus importo į Bendriją priemonių, numatytų Europos ir Viduržemio jūros šalių susitarimo, steigiančio Europos Bendrijų ir jų valstybių narių bei Tuniso Respublikos asociaciją [1], protokolo 3 straipsnyje, pratęsimo nuo 2000 m. sausio 1 d. iki gruodžio 31 d.;(2) tas susitarimas turėtų būti patvirtintas Bendrijos vardu,NUSPRENDĖ:1 straipsnisBendrijos vardu tvirtinamas Susitarimas pasikeičiant laiškais dėl Tuniso kilmės neapdoroto alyvuogių aliejaus importo į Bendriją priemonių.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, įgaliotą pasirašyti Susitarimą, siekiant įpareigoti Bendriją jo laikytis.Priimta Briuselyje, 1999 m. gruodžio 17 d.Tarybos varduPirmininkasK. Hemilä[1] OL L 97, 1998 3 30, p. 1.--------------------------------------------------


title: 1995 m. kovo 6 d. Tarybos sprendimas dėl Susitarimo pasikeičiant raštais, iš dalies pakeičiančio Europos ekonominės bendrijos ir Jemeno Arabų Respublikos bendradarbiavimo susitarimą, patvirtinimo

text:
Svarbus teisinis pranešimas

|

31995D0067

Oficialusis leidinys L 057 , 15/03/1995 p. 0077 - 0077

		Tarybos sprendimas1995 m. kovo 6 d.dėl Susitarimo pasikeičiant raštais, iš dalies pakeičiančio Europos ekonominės bendrijos ir Jemeno Arabų Respublikos bendradarbiavimo susitarimą, patvirtinimo(95/67/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 ir 130y straipsnius kartu su 228 straipsnio 2 dalies pirmuoju sakiniu ir 3 dalimi,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi, remiantis Sutarties 130 straipsniu, vystymąsi remiančio bendradarbiavimo srityje Bendrijos politika turėtų skatinti tvarų besivystančių šalių ekonominį ir socialinį vystymąsi, jų sklandžią ir laipsnišką integraciją į pasaulio ekonomiką ir kovą su skurdu tose šalyse;kadangi, susijungus Jemeno Arabų Respublikai ir Jemeno Liaudies Demokratinei Respublikai į Jemeno Respubliką, būtina iš dalies pakeisti Europos ekonominės bendrijos ir Jemeno Arabų Respublikos bendradarbiavimo susitarimą [3];kadangi šiuo tikslu su Jemeno Respublika buvo vedamos derybos, kurios baigėsi Susitarimo pasikeičiant raštais, kurį Bendrija yra suinteresuota patvirtinti, sudarymu,NUSPRENDĖ:1 straipsnisSusitarimas pasikeičiant raštais, iš dalies pakeičiantis Europos ekonominės bendrijos ir Jemeno Arabų Respublikos bendradarbiavimo susitarimą, patvirtinamas Europos bendrijos vardu.Susitarimo pasikeičiant raštais tekstas pridedamas prie šio sprendimo.2 straipsnisTarybos pirmininkas yra įgaliojamas paskirti asmenis, kuriems suteikiama teisė pasirašyti 1 straipsnyje nurodytą susitarimą pasikeičiant raštais, siekiant įpareigoti Bendriją.Priimta Briuselyje, 1995 m. kovo 6 d.Tarybos varduPirmininkasA. Juppé[1] OL C 310, 1993 11 16, p. 19.[2] OL C 128, 1994 5 9, p. 525.[3] OL L 26, 1985 1 31, p. 2.--------------------------------------------------


title: 2016 m. birželio 9 d. Tarybos sprendimas, kuriuo skiriami Socialinės apsaugos sistemų koordinavimo patariamojo komiteto Slovakijai atstovaujantys narys ir pakaitinis narys

text:
14.6.2016

               LT

               Europos Sąjungos oficialusis leidinys

               C 212/3

         TARYBOS SPRENDIMAS
   2016 m. birželio 9 d.
   kuriuo skiriami Socialinės apsaugos sistemų koordinavimo patariamojo komiteto Slovakijai atstovaujantys narys ir pakaitinis narys
   (2016/C 212/04)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 883/2004 dėl socialinės apsaugos sistemų koordinavimo (1), ypač į jo 75 straipsnį,
   atsižvelgdama į valstybių narių Vyriausybių Tarybai pateiktus kandidatų sąrašus,
   kadangi:

               (1)

               2015 m. spalio 13 d. sprendimu (2) Taryba paskyrė Socialinės apsaugos sistemų koordinavimo patariamojo komiteto narius ir pakaitinius narius laikotarpiui nuo 2015 m. spalio 20 d. iki 2020 m. spalio 19 d.;

               (2)

               Slovakijos Vyriausybė pateikė papildomų kandidatūrų dviem laisvoms vietoms užimti,

         PRIĖMĖ ŠĮ SPRENDIMĄ:
   1 straipsnis
   Socialinės apsaugos sistemų koordinavimo patariamojo komiteto nariu ir pakaitiniu nariu laikotarpiui nuo 2015 m. spalio 20 d. iki 2020 m. spalio 19 d. skiriami:
   I.   DARBDAVIŲ ORGANIZACIJŲ ATSTOVAI

               Šalis

               Narys

               Pakaitinis narys

               Slovakija

               Miriam ŠPÁNIKOVÁ

               Peter MOLNÁR

         2 straipsnis
   Narius ir alternatyvius narius, kurių kandidatūros dar nebuvo pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 9 d.

            Tarybos vardu

            Pirmininkas

         G.A. VAN DER STEUR

      (1)  OL L 166, 2004 4 30, p. 1.

      (2)  2015 m. spalio 13 d. Tarybos sprendimas dėl Socialinės apsaugos sistemų koordinavimo patariamojo komiteto narių ir pakaitinių narių skyrimo (OL C 341, 2015 10 16, p. 4).


Svarbus teisinis pranešimas

|

32004D0240

2004 m. kovo 8 d. Tarybos sprendimas, iš dalies keičiantis Sprendimą 2003/479/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių

Oficialusis leidinys L 074 , 12/03/2004 p. 0017 - 0018 CS.ES skyrius 18 tomas 03 p. 90  - 91 ET.ES skyrius 18 tomas 03 p. 90  - 91 HU.ES skyrius 18 tomas 03 p. 90  - 91 LT.ES skyrius 18 tomas 03 p. 90  - 91 LV.ES skyrius 18 tomas 03 p. 90  - 91 MT.ES skyrius 18 tomas 03 p. 90  - 91 PL.ES skyrius 18 tomas 03 p. 90  - 91 SK.ES skyrius 18 tomas 03 p. 90  - 91 SL.ES skyrius 18 tomas 03 p. 90  - 91

		Tarybos sprendimas,2004 m. kovo 8 d.iš dalies keičiantis Sprendimą 2003/479/EB dėl nacionaliniams ekspertams ir kariniam personalui, komandiruojamiems į Tarybos Generalinį sekretoriatą, taikomų taisyklių(2004/240/EB)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 28 straipsnio 1 dalį,atsižvelgdama į Europos bendrijos steigimo sutartį, ypač į jos 207 straipsnio 2 dalį,atsižvelgdama į Sprendimą 2003/479/EB,kadangi:(1) Sprendimo 2003/479/EB 15 straipsnio 7 dalis numato, kad kiekvienais metais, atsižvelgiant į Bendrijos pareigūnų Briuselyje ir Liuksemburge bazinių algų pakeitimą, koreguojami dienpinigiai ir mėnesinės išmokos; toks koregavimas neturi grįžtamosios galios.(2) Taryba 2003 m. gruodžio 5 d. Reglamentu (EB, Euratomas) Nr. 2148/2003, nuo 2002 m. liepos 1 d. patikslinančiu Europos Bendrijų pareigūnų ir kitų tarnautojų atlyginimus ir pensijas [1], ir 2003 m. gruodžio 8 d. Reglamentu (EB, Euratomas) Nr. 2182/2003, patikslinančiu nuo 2004 m. sausio 1 d. Europos Bendrijų pareigūnų ir kitų tarnautojų atlyginimus ir pensijas bei joms taikomus korekcinius koeficientus [2], nustatė atitinkamai 3,4 % ir 1 % Bendrijos pareigūnų atlyginimo ir pensijų koregavimą,NUSPRENDĖ:1 straipsnisSprendimo 2003/479/EB 15 straipsnis iš dalies keičiamas taip:1. 1 dalis pakeičiama taip:"1. Komandiruotės metu KNE turi teisę į dienpinigius. Jei atstumas tarp gyvenamosios vietos ir komandiruotės vietos yra ne didesnis kaip 150 km, dienpinigiai yra 27,96 eurų. Jei atstumas yra didesnis kaip 150 km, dienpinigiai yra 111,83 eurų.";2. 2 dalis pakeičiama taip:"2. Jei TGS ar darbdavys neapmokėjo KNE persikraustymo išlaidų, mokama papildoma mėnesinė išmoka, nurodyta šioje lentelėje:Atstumas tarp gyvenamosios vietos ir komandiruotės vietos (km) | Suma eurais |0–150 | 0 |> 150 | 71,89 |> 300 | 127,80 |> 500 | 207,68 |> 800 | 335,48 |> 1300 | 527,18 |> 2000 | 631,03 |Ši išmoka mokama kas mėnesį, mėnesiui pasibaigus.";3. 4 dalis pakeičiama taip:"4. KNE, trejus metus, likus šešiems mėnesiams iki komandiruotės, nuolat gyvenę ar vertęsi savo pagrindine profesine veikla vietovėje, esančioje už 150 km ar mažiau nuo komandiruotės vietos, gauna 27,96 eurų dydžio dienpinigius. Taikant šią nuostatą neatsižvelgiama į aplinkybes, susijusias su KNE atliktu darbu valstybei, kuri nėra komandiruotės vietos valstybė, ar tarptautinei organizacijai."2 straipsnisŠis sprendimas įsigalioja pirmą mėnesio, einančio po šio sprendimo priėmimo, dieną.Priimta Briuselyje, 2004 m. kovo 8 d.Tarybos varduPirmininkasD. Ahern[1] OL L 323, 2003 12 10, p. 1.[2] OL L 327, 2003 12 16, p. 3.--------------------------------------------------


title: 2009/452/EB: 2009 m. birželio 11 d. Komisijos sprendimas, nutraukti antisubsidijų tyrimą dėl importuojamo Jungtinių Amerikos Valstijų kilmės natrio metalo

text:
12.6.2009

               LT

               Europos Sąjungos oficialusis leidinys

               L 149/74

      KOMISIJOS SPRENDIMAS

   2009 m. birželio 11 d.
   nutraukti antisubsidijų tyrimą dėl importuojamo Jungtinių Amerikos Valstijų kilmės natrio metalo
   (2009/452/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. spalio 6 d. Tarybos reglamentą (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių (1) (toliau – pagrindinis reglamentas), ypač į jo 14 straipsnį,
   pasikonsultavusi su Patariamuoju komitetu,
   kadangi:
   1.   PROCEDŪRA

   1.1.   Inicijavimas

               (1)

               2008 m. liepos 23 d. paskelbusi pranešimą Europos Sąjungos oficialiajame leidinyje
                   (2) (toliau – pranešimas apie inicijavimą) Komisija inicijavo antisubsidijų tyrimą dėl į Bendriją importuojamo Jungtinių Amerikos Valstijų (toliau – JAV) kilmės nefasuoto natrio, kurį deklaruojant paprastai nurodomas KN kodas ex 2805 11 00 (toliau – nagrinėjamasis produktas).

               (2)

               Tyrimas inicijuotas 2008 m. birželio 10 d. gavus vienintelio Bendrijos gamintojo Métaux Spéciaux (toliau – MSSA SAS arba skundo pateikėjas) pateiktą skundą.

               (3)

               2008 m. liepos 23 d. Komisija inicijavo antidempingo tyrimą dėl importuojamo to paties JAV kilmės produkto (3). Šis tyrimas nutrauktas Komisijos sprendimu 2009/453/EB (4).

         1.2.   Susijusios šalys ir tikrinamieji vizitai

               (4)

               Prieš inicijuodama tyrimą ir vadovaudamasi Reglamento (EB) Nr. 2026/97 10 straipsnio 9 dalimi Komisija pranešė JAV atstovams gavusi tinkamais dokumentais pagrįstą skundą, kuriame teigiama, kad dėl subsidijuoto JAV kilmės nefasuoto natrio importo Bendrijos pramonei daryta materialinė žala. JAV atstovai buvo pakviesti į konsultacijas, siekiant išsiaiškinti su skundo turiniu susijusią padėtį ir priimti abi šalis tenkinantį sprendimą. JAV atstovai priėmė pasiūlymą dalyvauti konsultacijose; konsultacijos surengtos 2008 m. liepos 11 d. Per konsultacijas nepavyko priimti abi šalis tenkinančio sprendimo. Tačiau deramai atsižvelgta į JAV atstovų pastabas dėl skunde pateiktų tvirtinimų dėl tariamos subsidijos kompensuojamumo.

               (5)

               Komisija apie tyrimo inicijavimą oficialiai pranešė skundo pateikėjui, vieninteliam žinomam JAV eksportuotojui (gamintojui), žinomiems susijusiems importuotojams bei naudotojams ir JAV atstovams. Suinteresuotosioms šalims buvo sudaryta galimybė per pranešime apie inicijavimą nustatytą laikotarpį raštu pareikšti nuomonę ir pateikti prašymą išklausyti.

               (6)

               Komisija išsiuntė klausimynus visoms žinomoms susijusioms šalims ir gavo JAV atstovų, vienintelio JAV eksportuojančio gamintojo (toliau – bendradarbiaujantis eksportuojantis gamintojas), skundo pateikėjo ir trijų Bendrijos naudotojų atsakymus.

               (7)

               Komisija rinko ir tikrino visą informaciją, kuri, jos manymu, buvo reikalinga norint padaryti išvadas dėl subsidijavimo, jo daromos žalos ir Bendrijos interesų.

               (8)

               Tikrinamieji vizitai vyko šio JAV atstovo patalpose:

                           —

                           Niujorko energetikos institucijos (NEI) (angl. New York Power Authority), Vait Pleinsas, Niujorkas.

               (9)

               Be to, tikrinamieji vizitai vyko šių bendrovių patalpose:

                              Bendrijos gamintojo:

                                       —

                                          Métaux Spéciaux (MSSA SAS), Sen Marselis, Prancūzija.

                              eksportuojančio JAV gamintojo:

                                       —

                                          DuPont Reactive Metals (DuPont), Najagara Folsas, Niujorkas, ir E. I. DuPont De Nemours and Company, Vilmingtonas, Delaveras.

                              Bendrijos naudotojų:

                                       —

                                          Rohm and Haas Europe Sàrl, Moržas, Šveicarija;

                                       —

                                          Evonik Degussa GmbH, Frankfurtas, Vokietija.

         1.3.   Tiriamasis ir nagrinėjamasis laikotarpiai

               (10)

               Atliekant subsidijavimo ir žalos tyrimą nagrinėtas 2007 m. liepos 1 d.–2008 m. birželio 30 d. laikotarpis (toliau – tiriamasis laikotarpis arba TL). Tiriant žalai įvertinti svarbias tendencijas nagrinėtas laikotarpis nuo 2005 m. sausio 1 d. iki tiriamojo laikotarpio pabaigos (toliau – nagrinėjamasis laikotarpis).

         2.   SKUNDO ATSIĖMIMAS IR TYRIMO NUTRAUKIMAS

               (11)

               2009 m. balandžio 1 d. Komisijai skirtu laišku skundo pateikėjas oficialiai atsiėmė skundą. Skundo pateikėjo teigimu, skundas atsiimtas dėl pasikeitusių aplinkybių.

               (12)

               Remiantis pagrindinio reglamento 14 straipsnio 1 dalimi, tyrimas gali būti nutrauktas, jei skundas atsiimamas ir jeigu toks nutraukimas neprieštarauja Bendrijos interesams.

               (13)

               Komisija nusprendė, kad dabartinį tyrimą reikėtų nutraukti, nes atliekant tyrimą nebuvo nustatyta jokių aplinkybių, rodančių, kad nutraukus tyrimą būtų pažeisti Bendrijos interesai. Apie tai buvo pranešta suinteresuotosioms šalims ir suteikta galimybė teikti pastabas. Tačiau nebuvo gauta jokių pastabų, rodančių, kad nutraukus tyrimą būtų pažeisti Bendrijos interesai.

               (14)

               Todėl Komisija daro išvadą, kad antisubsidijų tyrimas dėl į Bendriją importuojamo JAV kilmės nefasuoto natrio turėtų būti nutrauktas nenustatant kompensacinių priemonių.

         NUSPRENDĖ:
   Vienintelis straipsnis
   Antisubsidijų tyrimas dėl importuojamo Jungtinių Amerikos Valstijų kilmės nefasuoto natrio, kurio KN kodas yra ex 2805 11 00, nutraukiamas.

      Priimta Briuselyje 2009 m. birželio 11 d.

            Komisijos vardu

         Catherine ASHTON

            Komisijos narė

      (1)  OL L 288, 1997 10 21, p. 1.

      (2)  OL C 186, 2008 7 23, p. 35.

      (3)  OL C 186, 2008 7 23, p. 32.

      (4)  Žr. šio Oficialiojo leidinio p. 76.


title: 1984 m. lapkričio 22 d. Tarybos Sprendimas dėl Europos ekonominės bendrijos ir Australijos Vyriausybės susitarimo dėl Australijos ir Bendrijos taikomos tvarkos sūriui sudarymo pasikeičiant raštais

text:
Svarbus teisinis pranešimas

|

31984D0560

Oficialusis leidinys L 308 , 27/11/1984 p. 0054 - 0054 specialusis leidimas suomių kalba: skyrius 11 tomas 11 p. 0157  specialusis leidimas ispanų kalba: skyrius 11 tomas 21 p. 0086  specialusis leidimas švedų kalba: skyrius 11 tomas 11 p. 0157  specialusis leidimas portugalų kalba skyrius 11 tomas 21 p. 0086

		Tarybos sprendimas1984 m. lapkričio 22 d.dėl Europos ekonominės bendrijos ir Australijos Vyriausybės susitarimo dėl Australijos ir Bendrijos taikomos tvarkos sūriui sudarymo pasikeičiant raštais(84/560/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi Bendrojo susitarimo dėl tarifų ir prekybos (GATT) derybų dėl prekybos metu Bendrija susitarė su Australija dėl sūrio [1];kadangi būtina siekti Susitarimo tikslų, reiktų iš dalies pakeisti kai kurias jo nuostatas;kadangi Komisija šiuo klausimu pradėjo derybas su Australija ir su ta šalimi pasiekė patenkinamą susitarimą,NUSPRENDĖ:1 straipsnisBendrijos vardu pritariama pasikeitimo raštais būdu pasiektam Europos ekonominės bendrijos ir Australijos Vyriausybės susitarimui dėl Australijos ir Bendrijos taikomos tvarkos sūriui.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, kuris turi teisę pasirašyti susitarimą, siekiant įpareigoti Bendriją.Priimta Briuselyje, 1984 m. lapkričio 22 d.Tarybos varduPirmininkasJ. Bruton[1] OL L 71, 1980 3 17, p. 154.--------------------------------------------------


title: 2009/708/EB: 2009 m. rugpjūčio 19 d. Komisijos sprendimas, panaikinti Sprendimą 2007/424/EB, kuriuo priimami įsipareigojimai, susiję su antidempingo tyrimu dėl tam tikrų importuojamų Tailando kilmės paruoštų arba konservuotų cukrinių kukurūzų, turinčių grūdų pavidalą

text:
18.9.2009

               LT

               Europos Sąjungos oficialusis leidinys

               L 246/29

      KOMISIJOS SPRENDIMAS

   2009 m. rugpjūčio 19 d.
   panaikinti Sprendimą 2007/424/EB, kuriuo priimami įsipareigojimai, susiję su antidempingo tyrimu dėl tam tikrų importuojamų Tailando kilmės paruoštų arba konservuotų cukrinių kukurūzų, turinčių grūdų pavidalą
   (2009/708/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos Bendrijos narėmis nesančių valstybių (1) (toliau – pagrindinis reglamentas), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   GALIOJANČIOS PRIEMONĖS

               (1)

               2007 m. birželio mėn. Reglamentu (EB) Nr. 682/2007 (2) Taryba tam tikriems importuojamiems Tailando kilmės paruoštiems arba konservuotiems cukriniams kukurūzams, turintiems grūdų pavidalą (toliau – nagrinėjamasis produktas), nustatė galutinį antidempingo muitą. Tarybos reglamentu (EB) Nr. 954/2008 (3) iš dalies pakeistos Reglamento (EB) Nr. 682/2007 nuostatos dėl vienai bendrovei nustatyto muito ir „visoms kitoms bendrovėms“ nustatyto muito.

               (2)

               Sprendimu 2007/424/EB (4) Komisija priėmė dviejų eksportuojančių gamintojų – Sun Sweet Co., Ltd (toliau – Sun Sweet) ir Malee Sampran Public Co., Ltd (toliau – Malee) – įsipareigojimus dėl kainų.

         B.   ĮSIPAREIGIOJIMO PAŽEIDIMAI

   1.   Įsipareigojime nustatytos prievolės

               (3)

               Pažymima, kad bendrovė Sun Sweet pagal įsipareigojimą sutiko laikytis tam tikrų prievolių, kaip antai, inter alia, vienus kalendorinius metus neišduoti įsipareigojimo sąskaitų faktūrų Bendrijos pirkėjams, kuriems ji parduoda kitus produktus, kad būtų išvengta kryžminio kompensavimo rizikos.

               (4)

               Be to, nepažeidžiant minėtos sąlygos, bendrovė sutiko neturėti galimybės įsipareigojimo sąlygomis parduoti produktų kitiems pirkėjams sumokėjus antidempingo muitus, kol nebus pasiekta kiekybinė riba.

               (5)

               Bendrovė taip pat sutiko, kad nebandys vengti įsipareigojimo, inter alia, dalyvaudama prekybos sistemoje, dėl kurios kyla įsipareigojimo vengimo rizika.

               (6)

               Pagal įsipareigojime nustatytas sąlygas bendrovė privalo reguliariai teikti Komisijai išsamią informaciją – nagrinėjamojo produkto pardavimo Europos bendrijoje ketvirčio ataskaitas.

               (7)

               Siekiant užtikrinti įsipareigojimo laikymąsi, bendrovė taip pat įsipareigojo leisti atlikti tikrinamuosius vizitus jos patalpose, kad būtų galima patikrinti ketvirčio ataskaitose pateiktų duomenų tikslumą ir teisingumą, ir pateikti visą informaciją, kurią Komisija laiko būtina.

               (8)

               Be to, Europos Komisija priima įsipareigojimą remdamasi pasitikėjimu, ir bet koks veiksmas, galintis turėti neigiamos įtakos Komisijos pasitikėjimui, suteikia pagrindo nedelsiant atšaukti įsipareigojimą.

               (9)

               Be to dėl bet kokių įsipareigojimo vykdymo metu pasikeitusių aplinkybių, palyginti su aplinkybėmis įsipareigojimo priėmimo metu, kurios buvo svarbios sprendimui priimti įsipareigojimą, Europos Komisija įsipareigojimą gali atšaukti.

         2.   Tikrinamasis vizitas

               (10)

               Tuo tikslu ir tuo metu, kai buvo atliekamas vizitas, numatytas vykdant dalinę tarpinę peržiūrą, susijusią tik su 2008 m. rugsėjo 16 d. inicijuotos priemonės (5) forma, Sun Sweet patalpose atliktas tikrinamasis vizitas.

               (11)

               Atliekant tikrinamąjį vizitą nustatyti keli įsipareigojimo pažeidimai.

         a)   Prekybos pobūdžio pokytis

               (12)

               Atliekant tikrinamąjį vizitą nustatyta, kad nustačius antidempingo priemones bendrovė pakeitė prekybos su Europos bendrija, bent jau su vienu pirkėju, kuriam parduodami nagrinėjamieji produktai sudaro didelę bendrovės apyvartos dalį, pobūdį. Pradiniu tyrimo laikotarpiu (toliau – pradinis TL) bendrovė teikė nagrinėjamąjį produktą minėtam pirkėjui tik į Vokietiją. 2008 m. bendrovė pristatė vieną trečdalį parduoto nagrinėjamojo produkto kiekio minėtam pirkėjui į Rusiją.

               (13)

               Toks prekybos pobūdžio pokytis turi įtakos įsipareigojimui, kadangi kyla didelė kryžminio kompensavimo rizika, t. y. į Rusiją siunčiami produktai gali būti parduodami dirbtinai mažomis kainomis, taip siekiant kompensuoti nustatytas minimalias prekybos su Bendrija kainas.

               (14)

               Be to, ne mažiau svarbu ir tai, kad turėjo būti padaryta išvada, kad pasikeitus prekybos pobūdžiui vykdant įsipareigojimą, dabartinės aplinkybės skiriasi nuo tų, kurios buvo priimant įsipareigojimą ir kurios buvo svarbios sprendimui priimti įsipareigojimą. Pagal Komisijoje nusistovėjusią tvarką įsipareigojimai nėra priimami, jei yra per didelė kryžminio kompensavimo rizika.

         b)   Nagrinėjamojo produkto pardavimas kartu su kitais produktais

               (15)

               Atlikus tikrinimą nustatyta, kad bendrovė taip pat pažeidė įsipareigojime nustatytą kryžminio kompensavimo sąlygą išrašydama įsipareigojimo sąskaitas faktūras už produkto, kuriam taikomas įsipareigojimas, pardavimą vienam Bendrijos pirkėjui, kuriam tais pačiais kalendoriniais metais buvo parduodami kiti produktai.

         c)   Pardavimas ne pagal įsipareigojimą nepasiekus kiekybinės ribos

               (16)

               Taip pat nustatyta, kad bendrovė nusprendė parduoti produktą, kuriam taikomas įsipareigojimas, mažiausiai trims pirkėjams ne pagal įsipareigojimą prieš pasiekiant kiekybinę ribą. Kai kuriose iš įprastų komercinių sąskaitų faktūrų buvo įrašas: „prekės, kurioms taikomas įsipareigojimas, kaip aprašyta Europos Sąjungos oficialiajame leidinyje“. Šis įrašas yra klaidinantis ir dėl jo muitinės įstaigos galėjo nereikalauti už importuojamas prekes sumokėti antidempingo muitą.

               (17)

               Be to, kai kurios parduotos prekės nebuvo nurodytos ketvirčio ataskaitose.

         d)   Dažnos klaidos įsipareigojimo vykdymo ataskaitose

               (18)

               Nepaisant to, kad 2008 m. vasario mėn. bendrovė buvo informuota, kad įsipareigojimo vykdymo ataskaitos yra netikslios, ypač kiekių, valiutų kurso ir sąskaitų faktūrų vertės atžvilgiu, ataskaitose ir vėliau nustatyta klaidų, dėl kurių apsunkinama įsipareigojimo vykdymo stebėsena.

         3.   Priimto įsipareigojimo atšaukimo priežastys

               (19)

               Atsižvelgiant į tai, kas išdėstyta, daromos šios išvados:

               (20)

               Dėl nustačius priemones pasikeitusio prekybos pobūdžio kilo didelė kryžminio kompensavimo rizika, dėl kurios Komisija nebegali veiksmingai stebėti, kaip vykdomas įsipareigojimas. Toks prekybos pobūdžio pokytis laikomas svarbiu aplinkybių pasikeitimu, palyginus su aplinkybėmis priimant įsipareigojimą.

               (21)

               Įsipareigojimo kryžminio kompensavimo sąlyga buvo pažeista, kai bendrovė tam pačiam pirkėjui tais pačiais kalendoriniais metais pardavė tiek produktą, kuriam taikomas įsipareigojimas, tiek kitus produktus, ir toliau pagal įsipareigojimą parduodamam produktui išrašė įsipareigojimo sąskaitas faktūras.

               (22)

               Pardavimai tam tikriems pirkėjams ne pagal įsipareigojimą prieš pasiekiant kiekybinę ribą – kitas įsipareigojimo pažeidimas.

               (23)

               Bendrovė taip pat nepateikė visiškai užpildytų, išsamių ir teisingų ketvirčio ataskaitų.

               (24)

               Nors atlikus tikrinimą nenustatyta, kad produktai buvo parduodami už mažesnę nei minimali importo kaina, dėl gausių kitų minėtų įsipareigojimo pažeidimų Komisija negali veiksmingai atlikti įsipareigojimo vykdymo stebėsenos, be to, tai pakenkė pasitikėjimu grįstiems santykiams, kurių pagrindu priimtas įsipareigojimas.

         4.   Rašytiniai pareiškimai

               (25)

               Dėl prekybos pobūdžio pasikeitimo ir su tuo susijusios didesnės įsipareigojimo vengimo rizikos, bendrovė teigė neketinusi pažeisti įsipareigojimo ir nekeitusi prekybos pobūdžio, kad galėtų išvengti įsipareigojimo sąlygų laikymosi. Ji taip pat pareiškė, kad nebuvo jokio kryžminio kompensavimo.

               (26)

               Atsakant į šį argumentą reikėtų pažymėti, kad iš tiesų nėra įrodymų, jog buvo tyčia bandyta pažeisti įsipareigojimą dėl kainos. Tačiau prekybos pobūdžio pasikeitimas, nepaisant jo priežasties, kelia didelę kryžminio kompensavimo riziką. Pagal Komisijoje seniai nusistovėjusią tvarką įsipareigojimai dėl kainos nėra priimami, jei kyla per didelė kryžminio kompensavimo rizika. Todėl, jei prekybos pobūdis pasikeitė įsipareigojimo taikymo metu, pats pokytis savaime yra pakankama priežastis Komisijai atšaukti įsipareigojimą, nes neįmanoma tinkamai atlikti įsipareigojimo vykdymo stebėsenos, nepriklausomai nuo to, ar kryžminis kompensavimas iš tikrųjų įvyko.

               (27)

               Todėl bendrovės pateikti argumentai šiuo klausimu nekeičia Komisijos požiūrio, kad dėl pasikeitusio prekybos pobūdžio atsirado didelė kryžminio kompensavimo rizika.

               (28)

               Bendrovė taip pat teigė pardavusi nagrinėjamąjį produktą kartu su kitais produktais ir prekiavusi ne pagal įsipareigojimą, kol nebuvo pasiekta kiekybinė riba, nes neteisingai suprato įsipareigojimo sąlygas. Ji taip pat pabrėžė, kad tai susiję tik su nedideliu kiekiu produktų ir kad tokie veiksmai buvo nedelsiant nutraukti.

               (29)

               Be to, bendrovė tvirtino, kad klaidos įsipareigojimo ataskaitose buvo nereikšmingos, daugiausia – spausdinimo klaidos, kurias bendrovė stengėsi kiek įmanoma ištaisyti per tikrinamąjį vizitą. Atšaukus įsipareigojimą bendrovė neturės galimybės pagerinti teikiamų ataskaitų kokybės ir pašalinti trūkumus, nustatytus atliekant tikrinamąjį vizitą. Bendrovė taip pat pateikė argumentą, kad Komisija kiekvieną ketvirtį elektroniniu paštu siuntė patvirtinimą, kad elektroniniu būdu pateiktoje ataskaitoje nenustatyta klaidų, ir pabrėžė, kad pagrindinė įsipareigojimo sąlyga – minimalios kainos taikymas – niekada nebuvo pažeista.

               (30)

               Atsakant į šiuos pareiškimus, būtina pabrėžti, kad jau 2007 m. Komisija išimties tvarka visoms bendrovėms, kurios pateikė įsipareigojimo pasiūlymą, suteikė išsamios informacijos ir surengė mokymus, susijusius su įsipareigojimo vykdymu ir bendrovių prievolėmis.

               (31)

               Be to, reikėtų pažymėti, kad minimalios kainos laikymasis iš tiesų yra esminė, tačiau ne vienintelė įsipareigojimo dėl kainos sąlyga. Ne mažiau svarbu, kad būtų laikomasi ir kitų prievolių, įskaitant prievolę teikti visiškai užpildytas, išsamias ir visais požiūriais teisingas pardavimo ataskaitas, kad Komisija galėtų tinkamai atlikti stebėseną. Bendrovės minimas elektroninis patvirtinimo laiškas – tai automatiškai išsiųstas pranešimas, kuriuo patvirtinama, kad ataskaitos struktūra atitinka įsipareigojimo teksto priede pateiktas technines specifikacijas. Juo, kaip aiškiai nurodyta tame priede, nėra patvirtinamas turinio teisingumas.

               (32)

               Todėl šiuo atžvilgiu bendrovės pateikti argumentai nekeičia Komisijos nuomonės, kad dėl gausių pažeidimų įsipareigojimas tampa netinkamas ir kad šių pažeidimų pakanka priimtam įsipareigojimui atšaukti.

         C.   ĮVYKDOMUMAS

               (33)

               Dėl abejų priimtų įsipareigojimų pasiūlymų taip pat būtina pažymėti, kad atlikus dalinę tarpinę peržiūrą, susijusią tik su priemonių forma, nustatyta, kad įsipareigojimai dabartine forma, t. y. su nustatyta minimalia kaina, nėra tinkami žalingam dempingo poveikiui pašalinti, ir tai, kad nėra galimybės indeksuoti minimalias importo kainas siekiant išspręsti šią problemą (6).

         D.   PRIIMTŲ ĮSIPAREIGOJIMŲ ATŠAUKIMAS

               (34)

               Atsižvelgdama į tai, kas išdėstyta, ir į nagrinėjamųjų įsipareigojimų atitinkamus straipsnius, kuriais Komisijai suteikiama teisė vienašališkai atšaukti priimtus įsipareigojimus, Komisija nusprendė atšaukti abu priimtus įsipareigojimus.

         E.   SPRENDIMO 2007/424/EB PANAIKINIMAS

               (35)

               Atsižvelgiant į tai, kas išdėstyta, Sprendimas 2007/424/EB, kuriuo priimami Sun Sweet Co., Ltd. ir Malee Sampran Public Co., Ltd įsipareigojimai, panaikinamas. Todėl bendrovių importuojamam nagrinėjamajam produktui turėtų būti taikomas Reglamento (EB) Nr. 682/2007 1 straipsnio 2 dalyje nustatytas galutinis antidempingo muitas,

         NUSPRENDĖ:
   1 straipsnis
   Sprendimas 2007/424/EB panaikinamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2009 m. rugpjūčio 19 d.

            Komisijos vardu

         Catherine ASHTON

            Komisijos narė

      (1)  OL L 56, 1996 3 6, p. 1.

      (2)  OL L 159, 2007 6 20, p. 14.

      (3)  OL L 260, 2008 9 30, p. 1.

      (4)  OL L 159, 2007 6 20, p. 42.

      (5)  OL C 237, 2008 9 16, p. 18.

      (6)  Tarybos reglamentas (EB) Nr. 847/2009 (žr. šio Oficialiojo leidinio p. 1).


title: 2017 m. gegužės 23 d. Europos Centrinio Banko sprendimas (ES) 2017/936, kuriuo paskiriami struktūrinių vienetų vadovai, įgalioti priimti deleguotuosius sprendimus dėl kompetencijos ir tinkamumo (ECB/2017/16)

text:
1.6.2017

               LT

               Europos Sąjungos oficialusis leidinys

               L 141/26

         EUROPOS CENTRINIO BANKO SPRENDIMAS (ES) 2017/936
   2017 m. gegužės 23 d.
   kuriuo paskiriami struktūrinių vienetų vadovai, įgalioti priimti deleguotuosius sprendimus dėl kompetencijos ir tinkamumo (ECB/2017/16)
   EUROPOS CENTRINIO BANKO VYKDOMOJI VALDYBA,
   atsižvelgdama į Sutartį dėl Europos Sąjungos veikimo,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 11 straipsnio 6 dalį,
   atsižvelgdama į 2016 m. lapkričio 16 d. Europos Centrinio Banko sprendimą (ES) 2017/933 dėl bendrosios įgaliojimų priimti sprendimus dėl teisinių priemonių, susijusių su priežiūros uždaviniais, delegavimo sistemos (ECB/2016/40) (1), ypač į jo 4 ir 5 straipsnius,
   atsižvelgdama į 2016 m. lapkričio 16 d. Europos Centrinio Banko sprendimą (ES) 2017/935 dėl įgaliojimų priimti sprendimus dėl kompetencijos ir tinkamumo delegavimo ir kompetencijos ir tinkamumo reikalavimų vertinimo (ECB/2016/42) (2), ypač į jo 2 straipsnį,
   atsižvelgdama į 2004 m. vasario 19 d. Sprendimą ECB/2004/2 dėl Europos Centrinio Banko darbo reglamento patvirtinimo (3), ypač į jo 10 straipsnį,
   kadangi:

               (1)

               siekiant spręsti klausimą dėl didelio sprendimų, kuriuos turi priimti Europos Centrinis Bankas (ECB), vykdydamas jam pavestus priežiūros uždavinius, skaičiaus, buvo nustatyta tam tikrų deleguotųjų sprendimų priėmimo procedūra;

               (2)

               delegavimo sprendimas įsigalioja nuo Vykdomosios valdybos sprendimo, kuriuo vienas ar daugiau struktūrinių vienetų vadovų delegavimo sprendimo pagrindu įgaliojami priimti sprendimus, priėmimo;

               (3)

               Vykdomoji valdyba, skirdama struktūrinių vienetų vadovus, turėtų atsižvelgti į delegavimo sprendimo svarbą ir adresatų, kuriems turi būti siunčiami deleguotieji sprendimai, skaičių;

               (4)

               su Priežiūros valdybos pirmininku buvo pasikonsultuota dėl struktūrinių vienetų vadovų, kuriems turėtų būti deleguoti įgaliojimai priimti sprendimus dėl kompetencijos ir tinkamumo,

         PRIĖMĖ ŠĮ SPRENDIMĄ:
   1 straipsnis
   Deleguotieji sprendimai dėl kompetencijos ir tinkamumo
   Deleguotuosius sprendimus vadovaujantis Sprendimo (ES) 2017/935 (ECB/2016/42) 2 straipsniu priima Mikroprudencinės priežiūros IV generalinio direktorato generalinio direktoriaus pavaduotojas, atsakingas už sprendimus dėl kompetencijos ir tinkamumo, o nesant generalinio direktoriaus pavaduotojo – Leidimų skyriaus vadovas ir vienas iš šių struktūrinių vienetų vadovų:

               a)

               Mikroprudencinės priežiūros I generalinio direktorato generalinis direktorius, jei atitinkamo prižiūrimo subjekto ar grupės priežiūrą vykdo Mikroprudencinės priežiūros I generalinis direktoratas;

               b)

               Mikroprudencinės priežiūros II generalinio direktorato generalinis direktorius, jei atitinkamo prižiūrimo subjekto ar grupės priežiūrą vykdo Mikroprudencinės priežiūros II generalinis direktoratas, arba

               c)

               nesant generalinio direktoriaus – generalinio direktoriaus pavaduotojas.

         2 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2017 m. gegužės 23 d.

            ECB Pirmininkas

         Mario DRAGHI

      (1)  Žr. šio Oficialiojo leidinio p. 14.

      (2)  Žr. šio Oficialiojo leidinio p. .21.

      (3)  OL L 80, 2004 3 18, p. 33.